open-index/open-wikipedia-markdown huggingface dataset:
Maha Ali

**Maha Ali** (Arabo:  **مها علي**; nasida el 17 de Mayo de 1973) es una politika de Djordania i endemas injeniera industriala. Era la anterior Ministra de Industria i Negosio del Reyno Achemita de Djordania, diskues de los trokamientos enel governo de Abdullah Ensour el 2 de Marso de 2015.

## Biografiya
Maha Ali nasio en Amman, sivdad kapitala de Djordania, en 1973. El su padre es un konosido doktor i djeneral de las Huersas Armadas de Djordania. Eya avla arabo, inglez i fransez. Ali tiene aresivido un B.Sc. en injenieriya industriala de la Universita de Djordania, un titolo de politika de negosios de la WTO en Suisa i un MBA de la Universita Almana de Djordania.

## Kariera politika
El empesijo de la kariera politika de Ali era en 1998. Desde Ogusto de 1998 fina Fevrero de 2001, lavoro komo peskisadora en la Organisasion Mondiala de Negosios. Diskues lavoro komo la shefa de negosios enel Departamento de Politikas de Negosios Internasionales fina Avril de 2002. Entre Avril de 2002 i Avril de 2003, lavoro komo la konsejera ekonomika del buro permanente de Djordania en las Nasiones Unidas. En Oktobre de 2003 era yamada direktora del Departamento de Politika de Negosios Internasionales fina 2010, kuando  era yamada Sekretaria Djenerala de este ministerio.

Kuando lavorava enel ministerio komo Sekretaria Djenerala, era la gia de los akodros echos kon el buto de la entrada de Djordania en la WTO i endemas la shefa del ekip del payis en bushkida de azer parte de la OECD. Ali endemas aresivio los musafires diplomatikos en la reunion del Deauville Partnership en 2012 i en kada reunion kon otros payises ke keren azer negosios kon Djordania. En munchos enkontros era la shefa del ekip djordano en los akodros de negosios entre Djordania i los Estados Unidos, Singapur, Kanada i la Turkiya. Ali lavoro en munchas organisasiones del governo de Djordania, komo Jordan Enterprise Development Corporation, Jordan Investment Board, i Jordan Development Zones Company antes de ser yamada ministra.

El 2 de Marso de 2015, diskues de trokamientos en el doseno governo de Abdullah Ensour, era yamada Ministra de Industria i Negosios.

## Kariera akademika
Diskues de eskapar su lavoro enel governo, dechidio lavorar komo profesora en la Eskola de Administrasion i Sensias Lojistikas en la Universita Almana de Djordania, espesialmente en Negosios Internasionales.

## Onores aresividos
Ali era yamada la Ochena Mujer mas Puederoza del Mundo Arabo enel Governo por la revista *[[Forbes]]* in 2015 i tiene aresivido medalyas del Rey Abdullah II por el su lavoro sitizeno, komo la Medalya de la Independensia en la klasa tresera.

En 2016, aresivio la Medalya del Governador Djeneral del Governador Djeneral de Kanada, por el su es.huerso en muchiguar los negosios entre Djordania i Kanada.

## Referensias


## Atamientos eksternos

* Ministry of Industry, Trade and Supply 

Kateggoría:Mujeres de Djordania
Kateggoría:Politikos de Djordania
Kateggoría:Ministros de Djordania
Maya Zankoul

**Maya Zankoul** (en arabo: **مايا زنقول**) (nasida el 30 de Djunio de 1986 en Hasbaya, Libanon) es una eskritora, artista grafika, apresentadora de televizyon i blogista konosida por los sus desenes publikados en los sus livros i enel su blog Amalgam.

## Biografiya
Maya Zankoul nasio en Djidda, Saudia, i enel anyo 2005 arivo al payis de los sus padres, Libanon, ande abmezo en la Universita de Notre Dame en Louaize i aresivio un B.A. en Artes i desen grafiko.

## Kariera
En 2009, aperturo el su blog de desenes e imajes ensima de la vida en Libanon desde un ponto de vista sosyal-politiko.

Eya publiko el su primer livro, *Amalgam*, en 2009, i yegando a estar entre los 5 livros mas vendidos en la Virgin Megastore.

Enel enverano de 2010, diskues de apresentarse en varias sivdades de Libanon kon la su amostra grafika *Amalgame*, dechidio publikar el su doseno livro, *Amalgam Vol. 2*.

En Djenero de 2011, fondo el su propio atelye de desen en la sivdad kapitala de Beirut. La tresladasion de los sus livros es echa por la kaza italiana Il Sirente, en su serie de livros *Altriarabi*, i los livros eran amostrads por prima vez en Italia enel Festival de Livros de Pisa de 2011.

En Avril de 2013, fondo la entreprisa de video Wezank.

## Ovras
### Otora, Ilustradora
**Amalgam* (2009). ISBN 978-9953-0-1521-7
**Amalgam Vol. 2* (2010). ISBN 978-9953-0-1846-1
**Beirut - New York* (2016). ISBN 978-9953-0-3819-3

### Ilustradora
;Para los djurnales
**Making it*
**The Global Journal*
**ELLE Oriental*
**ArabAd*

;En livros
**Nuits Beyrouthines*

## Televizyon
Zankoul aparesio por la prima vez en la televizyon kon un *sketch* para ensenyar komo uzar Medios Soyales a bulisas, yamado Bwa2ta. El program ainda es apresentado kada martes en Future Television.

## Amostras
* "Samneh w 3asal" (2011) en Tawlet Souk el Tayeb (Beirut)
* "Amalgame" (2009, 2010) enel Sentro Kulturalo Fransez, en las sivdades de Beirut, Saida, Tripoli, Deir el Qamar i Zahle.

## Otras aktivitades
Zankoul partisipa aziendo desenes para evenementos enel su payis. Izo desenes para la Konferansa Arabnet 2010 i el *17e Salon du Livre Francophone de Beyrouth*. Endemas, tiene avlado en konferansas en la Universita Amerikana de Beirut i apresento los sus desenes en la primera Amostra Creative Commons en Amman, Djordania i en la nochada seshena de Pecha Kucha in Beirut.. 

En Sietembre de 2013, izo parte de una konferansa yamada "War, Not A Serious Issue" kon Paolo Di Giannantonio en Lucera, Italia, komo parte del Festival de la Kultura Mediterreanea.

## Referensias

## Atamientos eksternos
* Amalgam, el Blog de Maya Zankoul

Kateggoría:Mujeres de Libanon
Kateggoría:Blogistos
Kateggoría:Artistas grafikos
Kateggoría:Nasidos en 1986
Suheir al-Atassi

**Suheir al-Atassi** (en arabo **سهير الأتاسي**, *Suhair al-ʾAtāsī*; nasida en 1971) es la aktivista sekular mas emportante en la Oposizion de Suria, i desde Novembre de 2012 fina Desiembre de 2013, era la vise-prezidenta del governo de oposizion de Suria. Eya es yamada la "Senyora de la Revolusion" i es akseptada i respektada entre intelektualos i sekulares arientro de las komunitas opozadas al governo de Suria. Antes, era la shefa del buro de medios del Forum Jamal Atassi, el kual era yamado en onor del su padre, miembro fondador del Partido Ba'ath i el kualo desho el partido i fondo el movimento de oposizion Union Araba Demokratika Sosyalista.

Atassi nasio en Damesek en 1917, en una famiya emportante de Homs, de orijin Ashemi. Eya es la ija de Jamal al-Din al-Atassi, un konosido lider pan-Arabisto en Suria. Ambezo literatura franseza i edukasion en la Universita de Damesek, i era aktiva durante la Primavera de Damesek, dando ayudo en la fondasion i administrasion del *Forum* Jamal Atassi. Eya aperturo el forum otruna vez en 2009 kon el buto de dar ayudo al dezvelopamiento de la demokirasia i diritos umanos en Suria. El 16 de Marso de 2011, era yevada ala prizion po kavza de las sus aktivitades. Diskues de ser echa libbera, se eskondio antes de deshar Suria para bivir en Djordania i en Fransia.

En Desiembre de 2013, Atassi desho de lavorar komo la vise-prezidenta de la "Koalision Nasionala" diskues ke la Unita de Koordinasion de Suporte i Ayudo, el buro de ayudo de la oposizion suriana, grevo diskues de aresivir kestionamyentos ensima de la administrasion del ayudo, ama ainda es la shefa de la Unita, bazada en la Turkiya.

## Referensias

Kateggoría:Mujeres de Suria
Kateggoría:Aktivistas
Kateggoría:Oposizion de Suria
Ixtapa

**Ixtapa** es una sivdad turistika del belediye de Zihuatanejo de Azueta enel Estado de Guerrero. Tiene una povlasion de 8 992 morantes. Es un sivdad fraguada enla beira del Oseano Pasifiko en la anyada de los 80 kon el buto de azer turizmo internasionalo.

## Etimolojia
**Ixtapa**, en lingua orijinaria náhuatl ke signifika *Lugar ensima de sal*, el orijen del biervo en lingua nahuatl es **izta**tl (sal) i -**pan** (lugar ensima), deriva de una aglutinasion de dos palavras, kedando ansina komo *Iztapan*.

## Istoria
### Sieklo XX
La marina de Ixtapa es un desvelopamiento turistiko planifikado por el governo ke komenzo a operar a prinsipio dela anyada de los 1970 i fraguado ensima de akeyo ke fue una plantasión de kokoteros i manglares del estuario.

Debido al muchiguamieto en visitantes nasionalos i ajenos izo una oferta de lusho agrandada al turizmo internasionalo, "Fonatur" (organismo federal de desvelopamieto) egzpropia plantasiones de koko sirka de Zihuatanejo kuyo propietario era el Sr. Guillermo Leyva Gómez,  para krear un muevo desvelopamiento turistiko. En 1968, el Banco de México kreo un fondo espesial para la kreación de muevos destinos turístikos en las beiras del paiz. Los dos primeros fueron esos destinos de Cancún, en el estado de Quintana Roo, e Ixtapa, sirka de la sivdad de Zihuatanejo. 

En primera instansia este desvelopamiento pretendió azed dentro del mismo Zihuatanejo ma la su jente se opuso a ke trokaran drástikamente la fisionomía del kazal i ke se fraguaran kulas de osteles i por eyo tuvieron ke bushkar parselas sinkanas i toparon los amijorados a solo 7 km de distansia.

El desvelopamiento de Ixtapa fue el primer destino apoyado por un préstamo del Banco Mundial para su kreación. Otros sentros planeados son Huatulco, Loreto i Los Cabos.

## Jeografia
Ixtapa topa en la beira del Oseano Pasifiko al oksidente de la kavesera del belediye, ay un izla yamada Izla Ixtapa, ansina komo una planada de manglares ande muchigua la favna dela rejion, al norte es la estrada prensipala i una serralada.

## Ekonomia
La baza de la ekonomia es el turizmo; ay dos tiempos, el fin dela semanada i periodos de primavera, verano i inverno. Es parte del Triangolo del Sol, un programa turiztiko del estado de Guerrero.




## Ver endemas
* Guerrero

## Referensias


## Atamientos eksternos

Kateggoría:Vikipedya:Artikolos kon grafia ladina
Kateggoría:Lokalidades de Guerrero
Kateggoría:Lokalidades kon mas de 1.000 moradores
Kateggoría:Plajas
Zihuatanejo de Azueta

**Zihuatanejo de Azueta** es uno de los 81 belediyes del Estado de Guerrero. La kavesera del belediye es Zihuatanejo, ay aki una povlasion de 118 211 avitantes, asigun el senso del anyo 2010.

El turizmo es parte emportante de la su ekonomia lokala.

## Etimolojia
Antikamente el belediye era yamado José Azueta, agora es yamado Zihuatanejo de Azueta.

Endenantes, los aztekos yamavan aki komo *Cihuatlan*, ke en lingua nahuatl es *Lugar de mujeres*, ke tiene una relasion kon el sud, es por eyo ke la etimolojia es de orijin nahuatl.

Ay otra version menos akseptada ande se dize ke *Itzihuatanejo* es de orijin michoakano o purhepecha, ke deriva de; itzi, vedre, uata, serro i nejo ke es amariyo, komo lugar del serro amariyozo i vedrozo.

## Jeografia
Zihuatanejo de Azueta topa al sudoeste del estado, tiene una superfisia de 1,468 km² de territorio. La kavesera del belediye es Zihuatanejo i se topa al sud kon el Oseano Pasifiko, kolinda al norte kon el belediye de Coyuca de Catalán, al oeste kolinda kon el belediye de La Unión de Isidoro Montes de Oca, al este kon el belediye de Petatlán.

## Governo i administrasion

## Demografia

## Ver endemas
* Estado de Guerrero

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Belediyes del estado de Guerrero
Manal al-Sharif

**Manal al-Sharif** (Vilayet de la Meka, La Meka 25 de Avril de 1979) es una informatika i aktivista de los diritos de las mujeres de Saudia, la kuala dio ayudo al empesijo de una kampanya por los diritos de las mujeres para konduzir arabas en este payis. 

Era enrejistrada en video por la su ermana Wajeha al-Huwaider, mientres eya konduzia una araba komo parte de la kampanya. El video era kargado a YouTube i Facebook. Al-Sharif era yevada ala prizion el 21 de Mayo de ese anyo i metida ala prizion otruna vez el dia diskues. 

El 30 de mayo de este anyo, Al-Sharif salio de la prizion por modre de una fiansa, basho una kondision de las otoritades: no kondusir otruna vez i no avlar kon los djurnales, radio o televizion ensima de lo akontesido. 

*[[The New York Times]]* i *[[Associated Press]]* lisionaron esta kampanya de las mujeres kondusiendo kon las revolusiones i protestas enel mundo arabo de 2010-2011 i la lunga permanensia en la prizion de al-Sharif al espanto de las otoridades del reyno alas protestas de la djente en la kaleja.

Diskues de esto, se espozo i es madre de un ijo. Manal al-Sharif bive en Dubai kon el su doseno espozo, un brasiliano.

## Ver endemas
* Primavera Araba

## Referensias

Kateggoría:Saudia
Kateggoría:Mujeres de Saudia
Kateggoría:Aktivistas de los diritos de las mujeres
Wilamowice

**Wilamowice** es un kazal polonezo i kavesera del belediye de Wilamowice, ay aki 1.834 moradores enel anyo 2014 i es un lugar en emportansia de la rejion istorika dela Silesia en la Polonia meridionala, purke ayi vive una lingua jermanika yamada *Wymysorys*. La lokalidad de Wilamowice topa en el kondado Bielko, en frontiera kon el voyvodato de Chika Polonia al oryente.

## Jeografia

Wilamowice topa al rejion sudeste del voyvodato, topa al sud kon el kazal de Pisarzowice, al norte kon el kazal de Zasole Bielańskie, al este kolinda kon el voyvodato de Chika Polonia apartajado por el rio Soła, i al oeste kon el kazal de Dankowice.

## Kultura
### Linguas
La lingua Wymysorys es avlada por sirka de 70 de los sus morantes, la mayorita de eyos bastante aedados. Esta lingua era la prensipal de la lokalidad asta los primeros anyos de la epoka komunista (1945-1949), kuando las autoridades reprimieron su uzo.

Wymysorys era la lingua vernacula de Wilamowice asta 1945–1949. En la Sigunda Gerra Mundiala fue prohibida, dempues los komunistos también la prohibieron i impusieron el embezo del polako. A pesar de que la prohibision fue negada en 1956, el Wymysorys siguio siendo sustituyido gradualmente por el polako, espesialmente entre las jenerasiones mas mansevas. Oy endia es una lingua amenazada i en riesgo de desaparecer.

## Akodros
### Sivdades ermanadas
Wilamowice es ermanada kon las sigientes sivdades:

* Dolní Benešov, Repuvlika Cheka
* Klanjec, Kroasia
* Rajecké Teplice, Eslovakia

## Ver endemas
* Silesia

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Lokalidades de Polonia
Kateggoría:Lokalidades kon mas de 1.000 moradores
Acuña (belediye)

**Acuña** es un beleyide del Estado de Coahuila. La kavesera del beleyide es la sivdad de Sivdad Acuña.

## Jeografia
Acuña topa al norte del estado, konta kon una superfisie de 410.64 km² de territorio. La kavesera del belediye es Sivdad Acuña i se topa al sud kon los belediyes de Jiménez, Zaragoza i Musquiz, kolinda al norte kon los Estados Unidos, al este kolinda kon el belediye de Jiménez, al oeste kon el los Estados Unidos.

## Governo i administrasion

## Demografia

## Ver endemas
* Estado de Coahuila

## Referensias


## Atamietos eksternos

Kateggoría:Vikipedya:Artikolos kon grafia ladina
Katēggoría:Belediyes del estado de Coahuila
Yuma (kondado de Arizona)

El **Kondado de Yuma** es un partajamiento adminstrativo del estado de Arizona, enlos Estados Unidos. Su sede administrativa es Yuma.

## Ver endemas
* Arizona

## Referensias


## Atamientos eksternos

Kateggoría:Kondados de Estados Unidos
Fatma El Mehdi

**Fatma El Mehdi** (en arabo: **فاطمة مهدي**; nasida el 5 de Djenero de 1969, Smara, Sahara Espanyol), konosida endemas komo **Fatma Mehdi Hassan**, es una aktivista saharaui. Desde el anyo 2002 es la sekretaria djgenerala de la Union Nasionala de Mujeres Saharauis (UNMS) i apartiene ala direktiva del Frente Polisario.

## Biografiya
Nasio en la sivdad de Smara, la unika sivdad del Sahara Oksidental ke no era fondada por Espanya. En 1975, kuando El Mehdi era de 7 anyos de edad, salio kon la su famiya de El Aaiun, por kavza de los atakos de la Armada de Marroko ala sivdad kapitala, i ando kon los sus padres durante varios diyas, fina ke arivaron a los kampamentos de arefujiados en Arjelia, ande ainda bive.  Ambezo en Arjelia i en Libia, ma diskues de ke su padre muriera,  eya torno a Tinduf para kudiar los sus ermanos chikos.

## Kariera
El su entereso en los diritos de las mujeres saharauis nasio kuando ambezo par ser maestra de lise, kon el buto de ensinyar alas mansevas del kampamento i al bivir enel kampamento otruna vez i ver komo bivian los rifujiados.

En Novembre del anyo 2016, en Washington (Estados Unidos), El Mehdi desvelopo aktivitades en la fiesta del 70 aniversario de las  Nasiones Unidas. Es la primera mujer saharaui ke es konvidada para una konferansa ensima de los diritos de las mujeres Izo parte en evenementos ensima del papel de las Nasiones Unidas enel desvelopamiento de la paz i ensima de los diritos umanos, ande se avlo de ke kale lavorar mas por la paz enel Sahara Oksidental i para defender los diritos umanos en los kampos de rifujiados i en las rejiones okupadas por Marroko.

Endemas, es la prezidenta del Komite de las Mujeres del Sahara Oksidental, i era elekta prezidenta en 2016 del Komite de Mujeres del Konsejo de Igualitad Ekonomika, Sosyala i Kulturala de Afrika (ECOSOCC, en inglez). 

El Mehdi propoza el fraguamiento de Kazas de la Mujer en los kampamentos de rifujiados del Sahara Oksidental, kon el ayudo de ONGs de Espanya.

Aktualmente bive enel kampamento de rifujiados de Tinduf, Arjelia.

## Referensias

## Atamientos eksternos
* Fatma El Mehdi en el CUNY Center for Peace, Culture and Politics (video)
* Entrevista 
* Union de Mujeres Saharauis 
Kateggoría:Saharauis
Kateggoría:Mujeres del Sahara Oksidental
Kateggoría:Aktivistas
Sonsonate

**Sonsonate** es un belediye del departamento del Sonsonate, en El Salvador.

## Ver endemas
* Sonsonate

## Referensias


Kateggoría:Vikipedya:Artikolos kon grafia ladina
Katēggoría:Lokalidades de El Salvador
Kateggoría:Lokalidades kon mas de 100.000 moradores
Asia Alfasi

**Asia Alfasi** (arabo: **آسيا الفاسي**, nasida el 20 de Avril de 1984) es una artista grafika britanika de orijin Libio espesialisada en comics kon influensa de manga. 

## Biografiya
Asia nasio en Tripoli, Libia, i eya i la su famiya desharon la sivdad kuando era de edad de 7 anyos, arivando a Eskosia. Oy endia, bive en Birmingham, Reyno Unido.

Los sus desenes mesklan influensias islamikas, libias, britanikas, i japonezas. Era la primera mujer en apartener en la kompetensa de comics *Hi8us Midlands Stripsearch* kon desenes bazados en la su karikatura *Monir*.

## Kariera
Desde ke eya krio la su primera karikatura profesionalmente enel anyo 2003, Asia tiene publikado dos comics. El primero, "JinNarration",aparesio publikado en *Mammoth Book of Best New Manga* de 2006, una antolojiya de desenes de artistas muevos del Reyno Unido. La su istoria kurta otobiografika, "The non-savvy non-commuter", era amostrada en la Estasion del Metro de Picadilly Circus de Londra, komo parte de Thin Cities, la fiesta del 100 aniversario de la apertura de la estasion. Era amostrado en la estasion desde el 15 de Desiembre de 2006 fina el 31 de Avril de 2007.

La su primera romansa publikada independyentemente, *Ewa*, va amostrar la vida de una manseva musulmana i la su vida en Libia i Eskosia Va ser echo publiko por Bloomsbury. Endemas, tiene eskapados comics komo "Juha: The Tales of Sheikh Nasruddin", amostrando en comics la vida i echos de Djuha, endemas de "Native Narratives: Libyan folk tales", i "Hijabstrip" tentando fraguar un ponte kulturalo entre la Libia de su chikez, i la Eskosia ande kresio.

Diskues de un tiempo ke no izo dingun desen publiko, Asia izo parte en algunos evenementos desde 2009, aparesiendo enel Highlands International Comics Expo, la Hi-Ex, en Inverness, Eskosia i la Bristol International Comic Expo, i la London MCM
During this year, Asia attended the CAPTION comics festival in Oxford on 15 and 16 August. She also will be at BICS, the British International Comics Show on 3 and 4 October, and the second London MCM Expo on 24 and 25 October.

Los sus comics aresivieron muncha enfluensia politika durante i diskues de la Primavera Araba. Eya vijitava la su famiya en Tripoli kuando los evenementos i protestas aparesieron enel payis, i dos de los sus tiyos eran metidos en la prizion por estar opozados ala rejima de Muammar Ghaddafi. 

## References


## External links
* Comic Blog: An Interview with Asia Alfasi
* Oja de Asia Alfasi en Facebook

Kateggoría:Artistas de Comics
Kateggoría:Mujeres de Libia
Kateggoría:Mujeres del Reyno Unido
Asma Agbarieh-Zahalka

**Asma Agbarieh-Zahalka** (arabo: **اسماء اغبارية زحالقة**'; ivrit: **אסמא אַגבָּארייה-זחאלקה**', nasida en 1974) es una djurnalista israeliana i aktivista politika de siedra ke es la shefa aktuala del partido Organizasion para la Aksion Demokratika (Da'am). Es una de las pokas mujeres israelianas en dirijir un partido politiko.

## Biografiya
Agbarieh nasio en una famiya musulmana tradisionala i kresio en Yafo. Kuando era manseva, tenia entereso en apartener al Movimento Islamiko. En 1995, diskues de ambezar en la Universita de Tel Aviv en Literatura Araba, lavoro komo djurnalista para *Al-Sabar*, la versiyon en arabo de la revista *Etgar* (Ozadia) publikada por el muevo partido politiko de siedra *Da'am*. Dechidio apartener al partido en 1996, diskues ke el su padre le defendiera salir de la kaza para evenementos i aktivitades politikos i azer parte de las sus aktivitades sosyalas i politikas, espesialmente enel menester de kazas muevas en la sivdad, la kualidad de la edukasion i los diritos de la mujer.

## Kariera politika
Enel anyo 2000, fondo i era la shefa del buro de Yerushalayim Oryentala del *Sentro de Suporte a los Lavorantes - 'Ma'an*', el kualo suporta akeyos lavorantes ke no apartienen a dinguna organizasion de lavorantes i akeyos ke bushkan lavorar. En 2002, dechidio yevas el buro a El Triangulo, ande lavoro en prodjektos para dar ayudo a los sitizenos en bushka de lavoro i en la edukasion de mansevos.

Era kandidata por el partido Da'am en las votasiones de 2003 i era la primera de la lista del partido en las eleksiones de 2006, 2009 i 2013, ma el partido no tiene aresividos votos abastados para entrar ala Knesset.

En Novembre de 2008 era kandidata para ser la alkaldesa de Tel Aviv-Yafo i aresivir un fotolyo en el Konsejo de la Sivdad. El partido aresivio solamente 0,45% en las votasiones.

## Vida privada
Esta espozada kon el aktor arabo-israeliano Musa Zahalka; endjuntos, tienen un ijo nasido en Djenero de 2009, yamado Adam.

Anke kresio en una famiya konservadora, kritika al Islam por modre de los limitos ke tiene en kontro de las mujeres eskritos en la Sharia. Eya dize ke no kreye en El Dio.

## Referensias

Kateggoría:Israelianas
Kateggoría:Politikos de Israel
Kateggoría:Arabos Israelianos
Kateggoría:Politikos de siedra
Linor Abargil

**Linor Abargil** (en ivrit: **לינור אברג'יל**, algunas vezes eskrito **Linor Aberjil**; nasida el 17 de Fevrero de 1980) es una avokata, aktrisa, modelo i reyna de ermozura israeliana ke reushito enel konkorso Miss Mundo de 1998, pokas semanas antes de ser violada. Desde este momento, era dechidio ser una aktivista mundiala en la gerra en kontro de la violensia seksuala. Eya aresivio la su korona de la Miss Mundo 1997, Diana Hayden.

## Biografiya
Abargil nasio en Netanya, Israel, en una famiya de djudios marokanos, ija behora de Aliza i Jacky Abargil. 

### Kariera
Syete meses antes de reushitar enel Miss Mundo, Linor, de edad de 18 anyos, era violada kon un kuchiyo en la garganta por el su adjente de viaje, Uri Shlomo Nur, en Milano. Eya telefoneo alas otoridades italianas, ma desharon a Nur libbero por modre ke no toparon evidensia. Diskues de esto, eya izo kontakto kon las otoridades israelianas, las kualas demandaron ekstraditar a Nur para yevarlo ala prizion. Nur era eventualmente yevado a Israel, ande el djuzgo dechidio, uzando el ADN topado en la su araba, ke kale meterlo en la prizion. Aresivio 16 anyadas. Abargil demando ke otras mujeres ke bivieron una eksperiensa komo la de eya telefonearan ala polis.

En 2013, *Brave Miss World*, un filmo dokumentario ensima de about Abargil, la violasion i el su aktivizmo, era apresentado enel Athena Film Festival. El filmo era produzido por Cecilia Peck, la ija del aktor amerikano Gregory Peck.

## Vida privada
Abargil se espozo kon el djuegador de basketball lilai Šarūnas Jasikevičius en una boda sivil la sivdad de Barselona, en Djulio de 2006,, ma se kitaron en 2008 2008. En 2010, Abargil se espozo kon el su *manager* Oren Halfon, i dechidio azerse relijioza. En 2012, metio al mundo buchukes (un ninyo i una ninya), i en 2013, pario una ninya. Abargil endemas ambezo para ser avokata enel Kolej Akademiko de Netanya i apartiene ala Asosiasion Israeliana de Avokatos.

## Refensias

Kateggoría:Israelianas
Kateggoría:Avokatos de Israel
Kateggoría:Miss Mundo
Kateggoría:Aktivistas
Caborca (belediye)

**Caborca** es un belediye del Estado de Sonora. La kavesera del belediye es la sivdad de Caborca.

## Jeografia
Caborca topa al sentro del estado, konta kon una superfisie de 241.63 km² de territorio. La kavesera del belediye es Caborca i se topa al sud kon Oquitoa, kolinda al norte kon los Estados Unidos, al oeste kolinda kon el Golfo de Kalifornia, al noroeste kon el belediye de Puerto Peñasco, al este kon el belediye de Altar.

## Governo i administrasion

## Demografia

## Ver endemas
* Estado de Sonora

## Referensias


Kateggoría:Vikipedya:Artikolos kon grafia ladina
Katēggoría:Belediyes del estado de Sonora
Escuinapa

**Escuinapa** es un beleyide del Estado de Sinaloa. La kaveza del beleyide es la sivdad de Escuinapa de Hidalgo.

## Jeografia
Escuinapa topa al noroeste el estado, konta kon una superfisie de km² de territorio. La kavesera o kapital es Escuinapa de Hidalgo i al norte topa kon el belediye de El Rosario, al sud kon el estado de Nayarit i el Golfo de Kalifornia, al este kon el estado de Nayarit, al oeste kon Golfo de Kalifornia. 

## Governo i administrasion

## Demografía

## Ver endemas
* Estado de Sinaloa

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Belediyes del estado de Sinaloa
Manzanillo (belediye)

**Manzanillo** es uno de los onzenos beleyides del Estado de Colima. La kavesera del beleyide es la sivdad de Manzanillo, es el belediye mas grande estado.

Las Izlas Revillagigedo forman parte del territorio del belediye de Manzanillo, zon el punto mas oksidental del paiz en el Oseano Pasifiko.

## Etimolojia
El nombre de Manzanillo, es un toponimo de orijin kastilyano, es en onra al kazal de Manzanillo en Vayadolid, Espanya.

## Jeografia

El belediye de Manzanillo topa al oeste del estado, konta kon una superfisie de 1578.42 km² de territorio. La kavesera es la Manzanillo i se topa al norte kon el estado de Jalisco, al sud kon el Oseano Pasifiko, al este kon el belediye de Coquimatlán (belediye) i al oeste kon el Oseano Pasifiko. 

Las Izlas Revillagigedo zon parte del territorio del belediye de Manzanillo.

### Orografia
El Volkano Evermann es la altitud maksima del belediye de Manzanillo, es una muntanya ke se topa en la Izla Socorro.

## Governo i administrasion

## Demografia

## Ver endemas
* Estado de Colima

## Referensias


Kateggoría:Vikipedya:Artikolos kon grafia ladina
Katēggoría:Belediyes del estado de Colima
Tahounia Rubel

**Tahounia Rubel** (en ivrit: **טהוניה רובל**; en amariko: **ትሁኒ ሩቤል**), algunas vezes eskrito **Tahuonia** o **Tahunia**; nasida el 20 de Fevrero de 1988) es una modelo israeliana nasida en Etiopia i personalitad de televizyon. Es konosida por ser a primera persona de orijin etiopiko en reushitar *[[AAh aGadol]]* (la versiyon israeliana de ''Big Brother''), en la sinkena temporada, i en reushitar un konkorso de ermozura en Israel.

## Biografiya
Tahounia Rubel nasio en Gondar, Etiopia. El su nombre es derivado del biervo ke sinyifika en amariko "kedarse por un tiempo lungo". Rubel yego a Israel kon la su famiya kuando eya era de edad de 3 anyos, durante la Operasion Shelomo. Lavoro komo maestra de shofores en la division de Lojistika de las Huersas de Defensa de Israel. Mientres ke azia el su servis en la armada, eskapo 12 anyos de edukasion basika.

En 2012, Rubel viajo verso Londra, ande bivio en una kaza kon otras modelos i lavoro en kampanyas de las entreprisas Sleek Makeup, MAC Cosmetics i Diesel para la revista ''Glamour''. Endemas, es yamada la version manseva de Iman. Esta anyada, reushito enel konkorso de ermozura "The Israeli Supermodel", el kualo izo de eya la primera israeliana de orijin etiopiko en reushitar un konkorso de ermozura. Izo parte enel konkorso World Supermodel en Fidji.

En 2013, Rubel reushito en la sinkena temporada de *[[HaAh HaGadol]]* (la versiyon israelinaa de Big Brother) i aresivio un milyon de shekels israelianos. Roni Maili, otro de los ke apartenian al konkorso, era arrondjado por la su agresivitad, aziendo munchas vezes komentarios razistas en kontro de eya.

En Sietembre de 2013, Rubel izo parte de un evenemento para la televzyon de Latet en Kanal 2 kon el buto de reunir paras para sedaka, i era endemas eskojida para dar la su voz a una imej animada en un *spot* de TV para el dulse Klik de la entreprisa Unilever.En Oktobre de esta anyada, 2013, Rubel era konvidada, endjunto kon la su famiya, ala kaza del prezidente de Israel, ande el prezidente Shimon Peres tenia un evenemento en onor de los Djudios de Etiopia, ke fiestavan Sigd ese diya. Este mes endemas, kando la kantika de Eyal Golan *Kol aHalomot* (ivrit: כל החלומות, "Todos los es.huenyos") enel programa de la TV israeliana *[[AKohav aBa]]* (la version israeliana de  *Rising Star*).

Galit Gutman lavoro en la produksion de un filmo dokumentario de 45 minutos ensima de la istorya de Rubel, *Tahounia - By Herself*, el kualo amostra los momentos mas privados durante ocho mezes, i enel filmo eya avla ensima de la su chikez zor, fina el momento kuando aze parte de *[[AAh aGadol]]*. El filmo era amostrado el 15 de Mayo de 2014 enel Kanal 2, i era ojado por un total de 611.300 usadores i yego a ser el doseno programa de TV mas ojado de ese diya. Unos diyas diskues de este, el filmo era amostrado en Evropa i Estados Unidos enel kanal de satelit  Israeli Network.

## Ver endemas
*Beta Israel

## Referensias

## Atamientos eksternos
*Tahounia Rubel en la IMDb 
*Tahounia Rubel ent Zone Models
*Tahounia Rubel en MC2 Model Management
*Tahounia Rubel en Vision Models Cape Town

Kateggoría:Israelianas
Kateggoría:Modelos
Kateggoría:Beta Israel
Malika Ufkir

**Malika Ufkir** (en arabo, **مليكة أوفقير**), yamada algunas vezes **Malika Oufkir**, d'akodro kon la eskritura del su nombre en fransez, es una eskritora marokana, ija del djeneral Mohammed Ufkir, el kualo era endemas primer ministro del payis i ke organizo un *coup* en kontro del rey Hassan II.

## Biografiya
Malika Ufkir es la ija behora de Mohammed Ufkir i  Fatéma. Nasio en una famiya bereber en 1953 i es ermana de Abdellatif, Myriam (Mimi), Maria, Soukaina i Raouf. El su padre, el djeneral Mohamed Ufkir era el Ministro del Interior, el Ministro de Defensa i el Shefe de las Huersas Armadas de Maroko; era muy presyado del Rey Hassan II (i el ombre mas puederozo del payis, diskues del Rey) en los anyos '60 i empesijos de los '70 en Maroko. 

Eya era yevada al palasio real en la su chikez, kon el buto de akompanayar ala princhipesa Lalla Amina, biviendo una vida luksyoza. Ma diskues de organisar un intento de matar al Rey ke aboltava de Fransia en un avion Boeing 727 en 1972, el djeneral Ufkir era metido en la prizion i poko tiempo diskues, matado. Malika Ufkir i la su famiya eran arrestados en kaza enel Sud de Maroko de 1973 fina 1977; diskues de esto, toda la famiya era metida en una prizion sekreta enel desyerto del Sahara, ande sufrieron 15 anyadas. Diskues de eskapar kon ayudo de opozados ala rejima de Hassan II, eran arrestados otruna vez en kaza en 1987. En 1991, eran echos libberos. El 16 de Djudio de 1996, de edad de 43 anyos, Malika Ufkir tomo un bolo verso Paris, kon el su ermano Raouf i la su ermana Soukaina.

La su vida tiene inspirado muncha djente ke avoka por los diritos de los opozados politikos metidos en prizion, deke eyos eran mansevos ainda kuando el su padre organiso el *coup* ma eran kitados de libertad 20 anyadas. Eya i los sus ermanos son konvertidos ala Kilsia Katolika, i eskrive en su livro  "La Prisonnière": "no achetamos el Islam, ke no nos tiene dado dinguna koza buena, i dechidimos tomar el katolizismo". 

Malika Ufkir también tiene eskrito ensima de la famiya real de Maroko i la vida arientro del harem de Hassan II.

## Ovras
* *La Prisonnière*, kon Michèle Fitoussi, Ed. LGF, 2000. ISBN 2-253-14884-9. Tresladado al inglez komo *Stolen Lives: Twenty Years in a Desert Jail* en 2001 por Miramax Books ISBN 0-7868-6861-9.
* *L'Étrangère*, Ed. Grasset, 2006. ISBN 2-246-70901-6.

## Referensias

Kateggoría:Eskritores de Maroko
Kateggoría:Mujeres de Maroko
Kateggoría:Berberes
Fatma Al-Nabhani

**Fatma Al-Nabhani** (arabo: **فاطمة النبهاني** ; nasida el 20 de Mayo de 1991 en Maskat) es una esportista de tenis de Oman, djuegadora de tenis i la djoegadora de este esporte mas konosida de la rejion del Gulfo Arabo, i la unika mujer. Es konosida por azer parte de las kompetensas vistiendo *leggings* debasho de la fusta

## Kariera esportiva
El su lugar mas alto en la lista mondiala de djoegadoras de tenis de la WTA es de 362 del mundo, ala kuala arivo el 4 de Oktobre de 2010. En la kateggoria de pares, yego al lugar 238 el 28 de Avril de 2014. Tiene reushitado en 4 turnamentos individualos i sinko de pares enel ITF Tour. El su  primer djuego enel tour de la WTA era enel Shampionato de Tenis de Dubai de 2009, djuegando kon la tenista portugeza Magali de Lattre, ma pedrieron kon la taiwaneza Chan Yung-jan i la kineza Sun Tiantian en la primera ronda. Es la shampiyona aktuala del Hammamet Open de la ITF.  Aze parte del ekip de Oman en la Kupa Federasion, ande tiene un enrejistro de 9-6.

### Djuegos Arabos
En los Djuegos Arabos de Doha 2011 en Doha, Katar, Al-Nabhani reushito kon la medalya de oro en *singles*, i medalya de bronse en dobles i en kompetensa de ekip.

## Aktivizmo
La entreprisa de vestidos i artikolos esportivos Nike tiene eskapado un filmo kurto ensima de la su vida komo mujer musulmana, en un esporte komo el tenis, biviendo en una rejion tan konservadora sosyalmente komo Gulfo Arabo, kon el buto de enkorajar otras mansevas arabas i musulmanas para azer esporte. El filmo era kriado por la direktora britanika Poppy De Villeneuve.

## Atamientos eksternos
*Filmo kurto ‘Fatma Al-Nabhani: Tennis Player’ kriado por Nike

## Referensias

Kateggoría:Mujeres de Oman
Kateggoría:Tenis
Kateggoría:Esportistas
Xilitla (belediye)

**Xilitla** es un belediye del Estado de San Luis Potosí. La kavesera es Xilitla.

## Jeografia
Xilitla se topa al sudeste del estado, konta kon una superfisia de 6837 km² de territorio. La kavesera del belediye es Xilitla i se topa al sud kon el estado de Hidalgo, al norte kon el belediye de Aquismón, al oeste kolinda kon el estado de Querétaro, i al este kon el belediye de Tancahuitz.

## Governo i administrasion

## Demografia

## Ver endemas
* Estado de San Luis Potosí

## Referensias


Kateggoría:Vikipedya:Artikolos kon grafia ladina
Katēggoría:Belediyes del estado de San Luis Potosí
Mariam Al Maadeed

**Mariam** **[[Al-Maadeed|Al Maadeed]]** (arabo: **المعاضيد**), algunas vezes eskrito **AlMa'adeed**, es una sientista de Katar i profesora de Fisika i Sensia de Materiales en la Universita de Katar. Era la direktora del Sentro de Materiales Avansados (CAM), i fondadora del program de Mestrado de Materiales, Sensia i Teknolojiya en la Unversita de Katar. La bushkita de Al Madeed es espesialisada en la karakterisasion de polimeros i la su estruktura, los nanokompostos i las teknikas de nanoteknolojiya, kon la su bushkita amostrada en mas de 80 djurnales sientifikos i de konferensas. Apartenia al ekip Al-Bairaq (**البيرق**),  el kualo aresivio un premio WISE Award en 2015.

## Apartenensia en Konsejos de Bushkita
* Membra del Komite del Konsejo de Bushkita, Kalitad i Administrasion de la Universita de Katar.
* Editora Shefe Konvidada: Djurnal Internasional de Sensia Aplikada de Polimeros i Materiales de Polimeros Nano-kompostos: Teknika, Uzo i Aplikasiones, 2016.

## Onores aresividos
La profesora Al Madeed tiene aresivido premios por los sus ajustamientos en la sensia i la teknolojiya. Tiene aresividos los premios de embasho: 
* Mentorship Award in the Leadership Excellence for Women Awards (LEWA).
* AlBairaq- World Innovation Summit for Education (WISE), 2015.
* Premio espesial de la Asosiasion de Entreprisas Kimikas i Petrokimikas del Golfo (GPCA) de 2014.
* Premio de Sensias de Katar 2014.
* Premio de Katar en Fisika (2010- 2011).

## Patentes enrejistradas
* Kompostos de Polimeros en.huersados echos kon Plastiko Resiklado.
* Metodos para produksion de grafenos.

## Ovras
# Flexible and Stretchable Electronic Composites, Authors: Ponnamma, D., Sadasivuni, K.K., Wan, C., Thomas, S., Editors: **Al-Ali AlMa'adeed, Mariam** (Ed.), 2015, ISBN 978-3319-23662-9
# Biopolymer Composites in Electronics, Authors: Kishor Kumar Sadasivuni,  John-John Cabibihan, Deepalekshmi Ponnamma,  **Mariam Ali S A Al-Maadeed**,  Jaehwan Kim, Print ISBN 9780128092613, Electronic ISBN 978-0081009741.
# Polyolefin Compounds and Materials, Fundamental and Industrial Applications, Editors: **Mariam AlMaadeed**, Igor Krupa, Springer. ISBN 978-3-319-25980-2.

## Referensias

## Atamientos eksternos
* Office of VP for Research  
* Qatar University Newsroom
* Center for Advanced Materials 
* Al-Bairaq Educational Project
* WISE Initiative
* Gulf Petrochemicals & Chemicals Association (GPCA) 
* Leadership Excellence for Women Awards (LEWA)

Kateggoría:Mujeres de Katar
Kateggoría:Sientistas
Safa Al Hashem

**Safa Al Hashem** (arabi: **صفاء الهاشم**', nasida en 1964), es una politika liberala de Kuveit ke apartiene al parlamento de este payis. Eya es la unika mujer de Kuveit elekta al Parlamento de modo konsekutivo, diskues de ke las mujeres del payis aresivieran otruna vez el dirito de votar i de ser elektas en 2005.

## Edukasion
Al Hashem ambezo Literatura ingleza en la Universita de Kuveit i eskapo el su MBA de la Pennsylvania State University. Tiene endemas un diploma espesial de la Harvard Business School. In 2011, aresivio un doktorat Honoris causa de la Universita Amerikana de Teknolojiya de Libanon.

## Kariera

Antes de azer kariera politika, Al Hashem lavoro para el governo del su payis enel Ministerio de Edukasion Superiora. Diskues lavoro en otras entreprisas lisionadas kon PIC, PWC i el grup KIPCO. Diskues de esto aperturo la su propia entreprisa, *Advantage Consulting*, danisheando endjuntamente kon KIPCO i Gulf One Investment Bank de Bahrein.

## Politika

Al Hashem era elekta la prima vez por el Treser Distrito en 2012 i reushito. Diskues de ke el Parlamento de Kuveit era serrado, dechidio partisipar en las muevas eleksiones i otruna vez reushito. En la Asamblea de 2012, era la raportadora del Komite de Mashlahatos Ekonomikos, endemas de apartener al Komite de Mashlahatos del Emirato. En 2016, era elekta por tresera vez ala Asamblea Nasionala, aresiviendo el sinkeno lugar enel Treser Distrito. 

Al Hashem es konosida por los sus komentarios en kontro de los sitizenos de otros payises ke biven en Kuveit, demandando ke los sitizenos de otros payises no aresivan lesensia para konduzir arabas i kale ke den taksas para kaminar en las kalejas.

En Avril de 2017, kavzo polemika en la sosyete kuveiti deke en una reunion de un komite de la Asamblea Nasionala, el diputado Mohammed Hayef disho ke no puedia asentarse serka de eya, deke el Islam tiene defendido ke un ombre este asentado serka de una mujer parfumada i ke endemas, una mujer musulmana kale kedarse en kaza.

## Onores aresividos

* Mujer de Entreprisa del Anyo 2009.
* Mujer CEO del Anyo 2007

## Referensias

Kateggoría:Mujeres de Kuveit
Kateggoría:Politikos de Kuveit
Barranquilla

**Barranquilla** es un belediye kolombiano del Departamento de Atlántico. La kavesera es la sivdad de Barranquilla, ay ayi una povlasion de 1 228 621 moradores.

## Ver endemas
* Atlántico

## Referensias


Kateggoría:Vikipedya:Artikolos kon grafia ladina
Katēggoría:Lokalidades de Kolombia
Katēggoría:Belediyes del departamento de Atlántico
Kateggoría:Lokalidades kon mas de 1.000.000 de moradores
Hana Elhebshi

**Hana Elhebshi** (arabi: **هناء الحبشي**, nasida en 1985) es una aktivista i arkitekta de Libia. 

Elhebshi lavorava komo arkitekta en Tripoli, la sivdad kapitala de Libia. El su padre era un komandante de la Huersa Aerea, dirijando la Baza en Noviaga.

## Aktivismo
Era echa aktivista durante la Revolusion en Libia, anke eya nunka tenia konosensia politika o eksperiensia kon aktivismo. El emepsijo de la su kariera komo aktivista era eskriviendo ensima del Asedyo de Tripoli en la internet. En las sus notas, eya akonsejava ala OTAN azer atakos alas huersas de Muammar Ghaddafi i kontava kuandas personas eran amortadas por la su rejima durante revolusion en Libia. Eya endemas keria kontarle al mundo la vedradera vida enel su payis basho la rejima de Muammar Ghaddafi. Eya uzava el nombre "Numidia" para las sus aktivitas *online*, aziendo referensia al su orijin amazigh, para kuvijar la su identidady. Komo parte de los sus es.huersos para kriar konosensia de los evenementos enel su payis, izo kontakto kon organizasiones komo Al Jazeera. Endemas, gerreyo por los diritos de las mujeres enel su payis, espesialmente durante la Revolusion Libia.

En 2012, aresivio el premio International Women of Courage, por el su koraje en informar al mundo ensima del hal enel su payis. Elhebshi era una de las diez mujeres ke aresivieron este onor en 2012, en un evenemento en la sivdad de Washington, D.C., ande se topavan la Sekretaria de Estado de los Estados Unidos Hillary Clinton i la Primera Dama de los Estados Unidos, Michelle Obama. Las mujeres onoradas izieron un tour de de tres semanas enel payis, espartiendo las sus istoryas, en sivdades komo Pittsburgh, Pennsylvania; Bozeman, Montana; Cincinnati, Ohio; East Lansing, Michigan; Indianapolis, Indiana ;Jackson, Wyoming; Kansas City, Missouri; Minneapolis, Minnesota; Pensacola, Florida; St. Louis, Missouri; Salt Lake City, Utah; i Seattle, Washington.

## Referensias

Kateggoría:Mujeres de Libia
Kateggoría:Aktivistas
Kateggoría:Arkitektas
Kateggoría:Premio Internasional ala Mujer Korajoza
Zahra Eshraghi

**Zahra Eshraghi** (en farsi: زهرا اشراقی, *Zahrâ Eshrâqi* ) (nasida en 1964) es una aktivista iraniana, la kuala lavora por los diritos umanos, espesialmente por los de las mujeres.

## Biografiya
Eshraghi nasio en 1964. Es la inieta  del Ayatola Khomeini. Ambezo filosofiya.

## Ideolojiya
Zahra Eshraghi bushka ke no seya obligado ke las mujeres del su payis esten vistiendo el hijab o kuvrindo las sus karas, aziendo kampanya en redes sosyalas i kon fotos en las kualas no viste el chador tradisional de las mujeres de Iran, solo un hijab arafganeado. Eya tiene disho ke "la muestra konstitusion ainda tiene disho ke el ombre es el shefe i ke la mujer esta sofiguada al espozo, dando todo por la su famiya, ainda el dezeyo de tener una kariera. ma la sosyete oy endiya es diferente, kon munchos trokamientos en los ultimos 10 anyos espesialmente. Si el mi papu ainda biviese, esto segura ke el iria tener ideas diferentes"

Endemas tiene deklarado ke "La konstitusion ke era aprovada por el mi papu tiene eskrito ke solamente ombres pueden ser prezidentes del payis (...) el biervo "ombre" kale ser trokado por "kualunke". Ma esta diskriminasion no egziste solo en la konsitusion. Siendo mujer, si tengo menester de un pasaporto para viajar a otro payis, si tengo menester de azerme una djerahlik en un espital, o o ainda respirar, kale ke tenga la lesensia del mi espozo."

## Kritikas aresividas
Eshraghi aresivio kritikas de los politikos konservadores del su payis en 2010, por dar suporte al kandidato reformista Mehdi Karrubi i al Movimento Vedre Iraniano.

## Vida privada
En 1983, Esraghi es espozo kon Mohammad-Reza Khatami, ke era shefe del *Frente de Partisipasion de la Repuvlika Islamika de Iran*, el prinsipal partido reformista de Iran i ermano menor del ke era prezidente de Iran entre 1997 i 2005 Mohammad Khatami. Tienen dos ijos, una hija yamada Fatemeh, i un ijo yamado Ali.

## Ver endemas
* Mujeres en Iran

## Referensias

## Atamientos eksternos
* Entrevista con Zahra Eshraghi, The New York Times, 2003
Kateggoría:Mujeres de Iran
Kateggoría:Revolusion Islamika
Kateggoría:Aktivistas
Yusra Mardini

**Yusra Mardini** (arabi: **يسرى مارديني**, nasida el 5 de Marso de 1998) es una nadadora arami ke bive en Berlin, Almania i ke izo parte del ekip de esportistas arefujiados ke partisiparon en las kompetensas uzando la bandiera olimpika en los Djuegos Olimpikos de 2016 en Rio de Janeiro, Brasil.

## Biografiya
Yusra nasio i kresio en Damask, ande treinava natasion kon el suporte del Komite Olimpiko de Suria. En 2012, izo parte del ekip del su payis en los Shampionatos Mondialos de Natasion FINA en los 25 metros i 200 metros libbero.
### Gerra en Suria
Durante la Gerra en Suria, la su kaza era bozeada; eya i la su ermana Sara dechidieron salir del payis en Ogusto de 2015. Arivaron a Libanon i diskues ala Turkiya, ande konsigieron tomar una nave kon otros 18 arifujiados, anke en la nave no puedian meter mas de 7 personas. Estando en la mar, el motor de la nave desho de fonksionar i la nave estava deskayesendo en la Mar Ejea, ma Mardini, endjunto kon otras dos personas ke tambien savian nadar, se echaron ala mar i arempusharon la nave unas tres oras, fina ke arivaron ala isola de Lesbos en Yavan. Diskues, viajaron por Evropa i arivaron a Almania, ande dechidieron kedarse en sietembre de 2015, ande bive kon los sus padres, ke salieron de Suria diskues de eyas.

## Kariera esportiva
Diskues de arivar a Berlin, Mardini era konvidada para treinar kon Wasserfreunde Spandau 04, kon la esperansa de klasifikar para los Djuegos Olimpikos. Anke ainda no tenia seguransa de pueder partisipar en los Djuegos Olimpikos, el Komite Olimpiko Internasional dechidio oferir a eya i otros arefujiados el dirito de kompetir enel Ekip Internasional de Arifujiados, para nada en 100 metros libbero i 100 metros papiyon, ande eskapo enel lugar 41 de 45 nadadoras.

## Referensias

## Atamientos eksternos

Kateggoría:Mujeres de Suria
Kateggoría:Esportistas de Suria
Kateggoría:Nadadores en los Djuegos Olimpikos de Rio de Janeiro 2016